CELEX: 32022D0028
Language: bg
Date: 2022-01-10 00:00:00
Title: Решение за изпълнение (ЕС) 2022/28 на Комисията от 10 януари 2022 година относно някои временни спешни мерки във връзка с африканската чума по свинете в Италия (нотифицирано под номер С(2022) 157) (само текстът на италиански език е автентичен) (текст от значение за ЕИП)

11.1.2022   
               
               
                  BG
               
               
                  Официален вестник на Европейския съюз
               
               
                  L 6/11
               
            
         РЕШЕНИЕ ЗА ИЗПЪЛНЕНИЕ (ЕС) 2022/28 НА КОМИСИЯТА
         от 10 януари 2022 година
         относно някои временни спешни мерки във връзка с африканската чума по свинете в Италия
         
            
               (нотифицирано под номер С(2022) 157)
            
         
         (само текстът на италиански език е автентичен)
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2016/429 на Европейския парламент и на Съвета от 9 март 2016 г. за заразните болести по животните и за изменение и отмяна на определени актове в областта на здравеопазването на животните (Законодателство за здравеопазването на животните) (1), и по-специално член 259, параграф 2 от него,
         като има предвид, че:
         
                     (1)
                  
                  
                     Африканската чума по свинете е инфекциозна вирусна болест по отглежданите и дивите свине, която може да окаже сериозно въздействие върху съответната популация от животни и върху рентабилността на свиневъдството и да причини смущения в движенията на пратки от тези животни и продукти от тях в рамките на Съюза и в износа към трети държави.
                  
               
                     (2)
                  
                  
                     При поява на огнище на африканска чума по свинете при дивите свине съществува сериозен риск от разпространение на болестта към други диви свине и към животновъдни обекти за отглеждани свине.
                  
               
                     (3)
                  
                  
                     С Делегиран регламент (ЕС) 2020/687 на Комисията (2) се допълват правилата за контрол на болестите от списъка, посочени в член 9, параграф 1, букви а), б) и в) от Регламент (ЕС) 2016/429 и определени като болести от категории A, B и C в Регламент за изпълнение (ЕС) 2018/1882 на Комисията (3). По-специално в членове 63—66 от Делегиран регламент (ЕС) 2020/687 се предвижда предприемането на определени мерки при официално потвърждение на огнище на болест от категория А при диви животни, включително африканска чума по свинете при дивите свине. Посочените разпоредби например предвиждат определянето на инфектирана зона и забрана за движението на диви животни от видовете от списъка и продукти от животински произход, получени от тях.
                  
               
                     (4)
                  
                  
                     В Регламент за изпълнение (ЕС) 2021/605 на Комисията (4) се определят специални мерки за контрол във връзка с африканската чума по свинете. По-специално в член 3, буква б) от посочения регламент за изпълнение се предвижда в случай на огнище на африканска чума по свинете при дивите свине в област на държава членка да се определи инфектирана зона в съответствие с член 63 от Делегиран регламент (ЕС) 2020/687. Освен това в член 6 от посочения регламент за изпълнение се предвижда, че тази зона трябва да се впише като ограничителна зона II в част II от приложение I, а инфектираната зона, определена в съответствие с член 63 от Делегиран регламент (ЕС) 2020/687, трябва незабавно да се коригира, така че да обхване най-малко съответната ограничителна зона II. Специалните мерки за контрол във връзка с африканската чума по свинете, предвидени в Регламент за изпълнение (ЕС) 2021/605, включват, наред с другото, забрана за движенията на пратки от свине, отглеждани в ограничителни зони II, и на продукти от тях, извън тези ограничителни зони.
                  
               
                     (5)
                  
                  
                     След потвърждаването на 6 януари 2022 г. на огнище на африканска чума по свинете при дивите свине в региона Piedmont Италия информира Комисията за актуалната обстановка на своя територия във връзка с тази болест. От компетентния орган на тази държава членка съответно се изисква да определи инфектираната зона в съответствие с Делегиран регламент (ЕС) 2020/687 и Регламент за изпълнение (ЕС) 2021/605.
                  
               
                     (6)
                  
                  
                     С цел да се предотвратят излишни затруднения за търговията в рамките на Съюза и да се избегне налагането на необосновани пречки пред търговията от страна на трети държави, е необходимо инфектираната зона по отношение на африканската чума по свинете в Италия да бъде определена на равнището на Съюза в сътрудничество с посочената държава членка.
                  
               
                     (7)
                  
                  
                     С цел да се избегне по-нататъшното разпространение на африканската чума по свинете, докато бъде вписана областта от Италия, която е засегната от неотдавнашното огнище на болестта, като ограничителна зона II в част II от приложение I към Регламент за изпълнение (ЕС) 2021/605, предвидените в регламента специални мерки за контрол във връзка с африканската чума по свинете, които се прилагат по отношение на движенията на пратки от свине, отглеждани в ограничителни зони II, и на продукти от тях, извън тези зони, следва да се прилагат и за движението на посочените пратки извън инфектираната зона, определена от Италия след неотдавнашното огнище на болестта, в допълнение към мерките, които са предвидени в членове 63—66 от Делегиран регламент (ЕС) 2020/687.
                  
               
                     (8)
                  
                  
                     Посочената инфектирана зона съответно следва да бъде вписана в приложението към настоящото решение и следва да бъде предмет на специалните мерки за контрол във връзка с африканската чума по свинете, които се прилагат за ограничителни зони II, както е предвидено в Регламент за изпълнение (ЕС) 2021/605. Поради новата епизоотична обстановка по отношение на африканската чума по свинете обаче и като се вземе предвид повишеният непосредствен риск от по-нататъшното разпространение на болестта, следва да се забрани движението на пратки от отглеждани свине и на продукти от тях от инфектираната зона към други държави членки и към трети държави, в съответствие с посочения регламент за изпълнение. В настоящото решение следва да се предвиди и продължителността на зонирането.
                  
               
                     (9)
                  
                  
                     Поради това, за да се намалят рисковете от неотдавнашното огнище на африканска чума по свинете при дивите свине в Италия, преди датата на изтичане на срока на настоящото решение Италия не следва да разрешава движението на пратки от отглеждани в инфектираната зона свине и на продукти от тях от инфектираната зона към други държави членки и към трети държави.
                  
               
                     (10)
                  
                  
                     Предвид неотложността на епизоотичната обстановка в Съюза във връзка с разпространението на африканската чума по свинете е важно мерките, определени в настоящото решение за изпълнение, да започнат да се прилагат възможно най-скоро.
                  
               
                     (11)
                  
                  
                     До приемането на становище от страна на Постоянния комитет по растенията, животните, храните и фуражите в Италия следва незабавно да бъде определена инфектираната зона и тя да бъде вписана в приложението към настоящото решение, както и да се предвиди продължителността на зонирането.
                  
               
                     (12)
                  
                  
                     Настоящото решение подлежи на преразглеждане на следващото заседание на Постоянния комитет по растенията, животните, храните и фуражите,
                  
               ПРИЕ НАСТОЯЩОТО РЕШЕНИЕ:
         
            Член 1
            Италия трябва да осигури незабавното определяне от страна на компетентния орган на тази държава членка на инфектираната зона по отношение на африканската чума по свинете в съответствие с член 63 от Делегиран регламент (ЕС) 2020/687 и член 3, буква б) от Регламент за изпълнение (ЕС) 2021/605, както и да се увери, че зоната обхваща най-малко областите, посочени в приложението към настоящото решение.
         
         
            Член 2
            Италия трябва да се увери, че специалните мерки за контрол във връзка с африканската чума по свинете, които се прилагат за ограничителни зони II, както е предвидено в Регламент за изпълнение (ЕС) 2021/605, се прилагат в областите, вписани като инфектирана зона в приложението към настоящото решение, в допълнение към мерките, които са предвидени в членове 63—66 от Делегиран регламент (ЕС) 2020/687.
         
         
            Член 3
            Италия трябва да гарантира, че движението на пратки от свине, отглеждани в областите, вписани като инфектирана зона в приложението, и на продукти от тях не е разрешено към други държави членки и към трети държави.
         
         
            Член 4
            Настоящото решение се прилага до 7 април 2022 г.
         
         
            Член 5
            Адресат на настоящото решение е Италия.
         
         
            Съставено в Брюксел на 10 януари 2022 година.
            
               
                  За Комисията
               
               Stella KYRIAKIDES
               
                  Член на Комисията
               
            
         
         
            (1)  OB L 84, 31.3.2016 г., стр. 1.
         
            (2)  Делегиран регламент (ЕС) 2020/687 на Комисията от 17 декември 2019 г. за допълнение на Регламент (ЕС) 2016/429 на Европейския парламент и на Съвета по отношение на правила за профилактика и контрол на някои болести от списъка (ОВ L 174, 3.6.2020 г., стр. 64).
         
            (3)  Регламент за изпълнение (ЕС) 2018/1882 на Комисията от 3 декември 2018 г. за прилагането на някои правила за профилактика и контрол на болести за категориите болести от списъка и за установяване на списък на животинските видове или групите животински видове, които носят значителен риск от разпространение на болестите от списъка (ОВ L 308, 4.12.2018 г., стр. 21).
         
            (4)  Регламент за изпълнение (ЕС) 2021/605 на Комисията от 7 април 2021 г. за определяне на специални мерки за контрол във връзка с африканската чума по свинете (ОВ L 129, 15.4.2021 г., стр. 1).
      
      
         
            ПРИЛОЖЕНИЕ
            
                        Области, определени като инфектирана зона в Италия съгласно член 1
                     
                     
                        Дата, до която се прилагат мерките
                     
                  
                        Областта, която засяга региона Piedmont, включва следните общини в провинция Alessandria: Montaldeo, Molare, Parodi Ligure, Cremolino, Gavi, Cassinelle, Cartosio, Acqui Terme, Arquata Scrivia, Bosio, Castelletto D’Orba, Morbello, Silvano D’Orba, Rocca Grimalda, San Cristoforo, Carpeneto, Visone, Voltaggio, Tagliolo Monferrato, Trisobbio, Strevi, Grognardo, Cavatore, Prasco, Ponzone, Lerma, Fraconalto, Morsasco, Montaldo, Bormida, Melazzo, Mornese, Orsara Bormida, Ovada, Casaleggio Boiro, Belforte, Monferrato, Carrosio, Mongiardino Ligure (8,72743143861598 - 44,66586866952670
                        8,59096726302438 - 44,57435395353490
                        8,75896336772026 - 44,67223782936240
                        8,57568502491472 - 44,63214498530620
                        8,81478031361033 - 44,68806247709180
                        8,55652874515147 - 44,57812296857710
                        8,42328778652507 - 44,59475249111450
                        8,46360750191520 - 44,68011546896980
                        8,88874777891277 - 44,67031750803820
                        8,78397023610347 - 44,57487653499660
                        8,70849659300505 - 44,68822313714590
                        8,52095609681052 - 44,59574712770110
                        8,67847355085801 - 44,67598286220460
                        8,64417289489248 - 44,68543047716730
                        8,74631123216426 - 44,69512008136360
                        8,61562007223858 - 44,69190602382560
                        8,50824775878796 - 44,65464001092950
                        8,84535265104008 - 44,60267033001400
                        8,69624966113450 - 44,61254452732950
                        8,58674249319950 - 44,65976966415050
                        8,52072973753048 - 44,69823396728840
                        8,49447544395196 - 44,62722764850570
                        8,45727278876742 - 44,63089265969160
                        8,53922967163181 - 44,64350156328750
                        8,49367163633172 - 44,55338822789150
                        8,71846974527489 - 44,62638068750350
                        8,89386001136932 - 44,58440010916580
                        8,54911684802305 - 44,66663867866640
                        8,59226750751732 - 44,69638794728860
                        8,42129291950308 - 44,63969537998470
                        8,75930326899722 - 44,62691881543910
                        8,56473539819401 - 44,68789339467210
                        8,63740139277921 - 44,62434812841120
                        8,74075623908678 - 44,61246848769640
                        8,67002201159106 - 44,60550700085100
                        8,83736482027039 - 44,65619000581520
                        9,07255271598525 - 44,64185166864540)
                        Областта, която засяга региона Liguria, включва следните общини в провинции Genova и Savona: Genova, Masone, Campo Ligure, Mignanego, Rossiglione, Tiglieto, Ceranesi, Ronco Scrivia, Isola Del Cantone, Mele, Arenzano, Cogoleto, Campomorone, Busalla, Serra Riccò, Casella, Vobbia, Sant'Olcese, Savignone, Crocefieschi
                        (8,89334755666611 - 44,44190547215230
                        8,72187072459182 - 44,50202491949630
                        8,71098122547952 - 44,53265041525070
                        8,92005141205065 - 44,54376466069300
                        8,66319545541929 - 44,55618355383190
                        8,62116724861755 - 44,51375313303110
                        8,84168896064697 - 44,50558661644810
                        8,94455916421254 - 44,60591625352020
                        8,96292020330127 - 44,64550266645310
                        8,74668355712525 - 44,47140693595360
                        8,66736813999132 - 44,42141788217480
                        8,62185559483775 - 44,40833401227560
                        8,86276300281878 - 44,53751326563280
                        8,97012668135178 - 44,58419241630730
                        8,94661631372455 - 44,51422708949270
                        8,99713109929649 - 44,53346779043700
                        9,06161049957354 - 44,60168741199910
                        8,96002195224501 - 44,48295317055980
                        8,98918970809976 - 44,55703078598340
                        9,02466149981014 - 44,58527677522000)
                        Провинция Savona: Celle Ligure, Sassello, Urbe, Varazze Stella
                        (8,53655461135511 - 44,35287070993200
                        8,53174317384035 - 44,46875575698000
                        8,62192644453145 - 44,48230207013960
                        8,56797081202658 - 44,39381081934480
                        8,49665184874500 - 44,40170929565530)
                     
                     
                        7 април 2022 г.